WORK:เรตติ้งเดือนส.ค.-ค่าโฆษณาเพิ่มแนะซื้อเป้าหมาย 45 บาท ชูอัพไซด์ 29%
WORK:เรตติ้งเดือนส.ค.-ค่าโฆษณาเพิ่มคงคำแนะนำซื้อประเมินราคาพื้นฐานไว้ที่ 45.00 บาท ซึ่งคำนวณด้วยวิธีส่วนคิดลดกระแสเงินสดสุทธิ (DCF, WACC ที่ 8.8%) ราคาปิดมีส่วนเพิ่มได้อีกถึง 29% ชอบแนวโน้มธุรกิจของบริษัทที่มีความสดใสในเรื่องการเติบโตสูง สำหรับคาดการณ์อัตราการเติบโตกำไรหลักต่อหุ้นเทียบช่วงเดียวกันของปีก่อน ปี 59 เป็น 69% ปี 60 เป็น 53% และปี 61 ที่ 17
5 ต.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ ระบุในบทวิเคราะห์วันนี้ว่า (5 ต.ค.) ว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ค่าธรรมเนียมใบอนุญาตรายปีที่จ่ายให้กับ กสทช.นั้นมีแนวโน้มที่จะลดลง ส่งผลดีต่อบริษัทโดยตรง นั่นคือฉบับร่าง (Drafts) ได้ผ่านการพิจารณาจาก กสทช.แล้ว และจะต้องมีการทำประชาพิจารณ์ก่อน เมื่อสำเร็จจึงจะประกาศลงในราชกิจจานุเบกษาอีกครั้ง จากเดิมที่เป็นอัตราคงที่คือ 2% จะเปลี่ยนเป็นอัตราก้าวหน้า (progressive rate) และจากการประเมินตามรายได้ในงวดปี 58 พบว่าบริษัทจะได้รับประโยชน์คือ ค่าใช้จ่ายลดลงไป 6.6 ล้านบาทต่อปี
จากการสำรวจเรตติ้งเดือน ส.ค.59 เพิ่มขึ้นมาเป็น 1.12% เทียบกับปี 58 เฉลี่ยอยู่ที่ 0.85% รายการที่ประสบความสำเร็จได้รับความนิยมสูงคือ ไมค์ทองคำเด็ก, I Can See Your Voice, ศัลยกรรมพลิกชีวิต (Let me in) อีกทั้งในช่วงครึ่งหลังปีนี้จะมีรายการใหม่ช่วยเสริมเรตติ้งคือ King of Mask Singer, เดี่ยวดวลไมค์ และ GOAL ซึ่งเป็นรายการเรียลลิตี้เกี่ยวกับฟุตบอล
ด้านอัตราค่าโฆษณาก็คาดว่าจะปรับตัวดีขึ้นเป็น 52,000 บาท ในงวดครึ่งหลังปีนี้  ซึ่งสอดคล้องกับสมมุติฐานในการจัดทำประมาณการ ทั้งนี้อัตราค่าโฆษณาต่อนาทีทยอยปรับตัวดีขึ้นคือ ปี 58 ที่ 36,000 บาท ไตรมาส 1/59 ที่ 46,000 บาท และไตรมาส 2/59 ที่ 48,000 บาท  ดังนั้นจากเป้าปีนี้ที่ค่าเฉลี่ยอัตราค่าโฆษณา 50,000 บาท ก็คาดว่าจะสำเร็จ และสอดคล้องกับประมาณการ ส่วนปี 60 และ 61 ที่ระดับ 55,000 บาท และ 60,000 บาทต่อนาที ตามลำดับก็มีความเป็นไปได้ เมื่อบริษัทสามารถเพิ่มเรตติ้งได้อีก
คงคำแนะนำซื้อประเมินราคาพื้นฐานไว้ที่ 45.00 บาท ซึ่งคำนวณด้วยวิธีส่วนคิดลดกระแสเงินสดสุทธิ (DCF, WACC ที่ 8.8%) ราคาปิดมีส่วนเพิ่มได้อีกถึง 29% ชอบแนวโน้มธุรกิจของบริษัทที่มีความสดใสในเรื่องการเติบโตสูง สำหรับคาดการณ์อัตราการเติบโตกำไรหลักต่อหุ้นเทียบช่วงเดียวกันของปีก่อน ปี 59 เป็น 69% ปี 60 เป็น 53% และปี 61 ที่ 17%